The Downs
        
         (høydedrag i Storbritannia)
Store norske leksikon,Geografi,Verdens geografi,Europa,Storbritannia og Nord-Irlands geografi
The Downs er to høydedrag sørøst i Storbritannia, England, som går fra Salisbury Plains mot øst utover i Kent og Sussex og består av kritt. The Downs er egentlig to fløyer av en avskåret antiklinal fold i krittlagene, som danner en hestesko med en bratt kant innover og med åpningen mot øst. Den omslutter det gamle skoglandet The Weald. The Downs er kjent for sine mange steinalderboplasser og gravhauger.
Det nordlige høydedraget, North Downs, danner grensen for Londonbassenget og når i øst kysten med de hvite klippene mellom Dover og Folkestone. Det høyeste punktet er Westerham Heights, 245 meter over havet.Den sørlige høydedraget, South Down, går nær sørkysten gjennom Hampshire og Sussex ut til Beachy Head. Det høyeste punktet er Butser Hill, 271 meter over havet. Les mer i Store norske leksikon Englands geologi Londons geologi